Държавен вестник, бр. 31, 2026 г., стр. 15

БРОЙ  31	
Д Ъ Р Ж А В Е Н  В Е С Т Н И К 	
СТР.  15   
в специалните закони: Закона за публичност 
на имуществото на лица, заемащи висши 
държавни и други длъжности, Закона за про­
тиводействие на корупцията, в действащата 
редакция на Закона за Сметната палата.
– Примерно изброяване на бюджетен 
контрол, финансов инспекционен контрол, 
данъчен контрол, митнически контрол, кое­
то следва от израза „и други подобни“. В 
допълнителните разпоредби на Закона за 
Сметната палата няма легални определения 
за примерно посочените контролни дейности. 
Например глава петнадесета в Данъчно-оси­
гурителния процесуален кодекс е озаглавена 
„Данъчно-осигурителен контрол“. Всяка една 
от тези форми включва установителен етап 
(проверки, инспекции, ревизии) и различни 
мерки на въздействие, каквито етапи са на­
лице и при проверките на декларациите на 
лицата, заемащи висши държавни длъжности. 
Проверките на имуществото на лице, 
получаващо или извършващо управление на 
публични средства, за съответствие на по­
сочените от него данни в декларациите, при 
констатирано несъответствие, се последват от 
данъчно-осигурителен контрол или са предпос­
тавка за развитието на други установителни 
производства. Със закон са уредени обусловени 
от първоначалната проверка продължаващи 
контролни действия, извършвани от различни 
органи, на които са възложени правомощия за 
контролни дейности във връзка с подадените 
декларации. Контролните органи си взаимо­
действат при осъществяването на контрола. 
Следователно, ако едно лице е заемало 
длъжност и е осъществявало контролни дей­
ности в орган, на който са възложени със 
закон контролни функции спрямо имущество­
то на лица, които получават или управляват 
публични средства, за това лице е налице 
професионален стаж в областта на финансовия 
контрол като правно регламентирана дейност 
по смисъла на Закона за Сметната палата.
От 16.10.2006 г. до 1.07.2013 г. Силвия 
Къдрева заема длъжността „старши експерт 
организация и обслужване на публичния ре­
гистър“ в дирекция „Публичен регистър“ на 
Сметната палата. От 1.07.2013 г. до 3.10.2014 г. 
тя заема длъжността „главен експерт органи­
зация и обслужване на публичния регистър“, 
а от 3.10.2014 г. до 23.01.2018 г. е директор 
на дирекция „Публичен регистър“ в Смет­
ната палата. От 26.04.2018 г. до 6.10.2023 г. 
Силвия Къдрева е член на Комисията за 
противодействие на корупцията и отнемане 
на незаконно придобитото имущество, като 
съгласно заповед на председателя на Коми­
сията, издадена на основание чл. 14, ал. 2 от 
Закона за противодействие на корупцията 
и отнемане на незаконно придобитото иму­
щество, отговаря за дирекция „Публичен 
регистър“. От 6.10.2023 г. до 16.05.2025 г. тя е 
член на Комисията за отнемане на незаконно 
придобитото имущество.
Поради изложеното Съдът намира, че 
изискването на чл. 16, ал. 1, т. 1 ЗСмП за 
притежаван професионален стаж не по-малко 
от 15 години в областта на одита, админист­
ративното и финансовото право, финансовия 
контрол, финансите или счетоводството е за 
притежавани знания, умения и способности 
при осъществяване на функции и дейности 
в посочените области, независимо от вида 
на притежаваната образователно-квалифи­
кационна степен „магистър“. Това изискване 
по отношение на Силвия Къдрева е спазено.
2. По твърдението за нарушение на чл. 91 
от Конституцията:
Твърдението на вносителя за нарушение 
на чл. 91 от Конституцията е във връзка с 
неспазване според него на „принципа на ин­
ституционалната независимост“ на Сметната 
палата. Това нарушение той обвързва с поста­
новеното от Комисията за противодейст­вие на 
корупцията решение по сигнал за установяване 
на несъвместимост на Димитър Главчев като 
председател на Сметната палата поради заема­
ната от него длъжност на министър на външ­
ните работи в правителство, на което той е 
министър-председател, назначен на основание 
чл. 99, ал. 5 от Конституцията. Правомощието 
за установяване на несъвместимост на лице, 
заемащо публичната длъжност председател 
на Сметната палата, законодателят е възло­
жил на Комисията за противодействие на 
корупцията – чл. 13, ал. 1, т. 8 от Закона за 
противодействие на корупцията. Решението 
на компетентния орган е публично извест­
но – № РН-КПК-1024-25-007 от 17.03.2025 г., 
и е достъпно на електронната страница на 
Комисията. От него е видно, че е постановено 
без участието на Силвия Къдрева.
Участието на Силвия Къдрева в състава 
на органа, който по закон е длъжен да се 
произнесе по сигнала за несъвместимост, 
без да е участвала в постановяването на 
конкретното решение, не може да обоснове 
нарушение на изискването за независимост 
на Сметната палата.
Конституционният съд по изложените съоб­
ражения приема, че искането на вносителя 
за установяване на противоконституционност 
на Решение за избиране на заместник-предсе­
дател на Сметната палата – Силвия Русанова 
Къдрева, прието от Народното събрание на 
16.05.2025 г., е неоснователно. Оспореното 
решение не е противоконституционно и ис­
кането следва да бъде отхвърлено.
Предвид изложените съображения и на 
основание чл. 149, ал. 1, т. 2 от Конституцията 
Конституционният съд 
Р Е Ш И :
Отхвърля искането на 58 народни пред­
ставители от 51-вото Народно събрание за 
установяване на противоконституционност на 
Решение за избиране на заместник-председа­
тел на Сметната палата – Силвия Русанова